
Luaţi aminte! 


» 


Studentul Corneliu Codreanu, care a omorât pe prefectul de poliţie. 
din laşi Constantin Manciu, a fost achitat zilele aceste de către Curtea cu 
jurați din Turnu-Severin. 

lată faptul peste care o conştiinţă onestă de om angajat să ju- 
dece fenomenele sufleteşti ale societății din jurul lui nu poate trece 
la ordinea zilei. O vor face ca de obicei atâția politiciani elastici, în- 
făşurați în înţeleaptă prudență şi gata să-și înghită părerea ori-când 
li se cere un cuvânt răspicat. O vor face probabil și foștii apostoli 
preschimbaţi în b'ânde animale domestice. Cât despre gazetele care 

„se strigă pe calea Victoriei, aceste admirabile organe ale opiniei pub- 

lice româneşti din zilele noastre vor avea un rol foarte sumar în 
examinarea chestiunii. Prea puţine vor lansa desigur consideraţiile 
pripite ale unui naționalism de circonstanţă, altele vor invota în mod 
dogmatic liniştea şi ordinea publică, pentru ca după paravanul lor să poată 
rumega în tihnă şi mai departe. Cea mai mare parte însă a condotti- 
erilor de cerneală, a căror legătură cu ţara trebuie căutată în regiunea 
stomacului, va avea subite tresăriri de severă legalitate în fața sentinţei 
dela Severin. Honigmanii şi blumenbergii, pentru cari apologia crimei 
e un vechiu impuls profesional, apologeții lui Goldştein, înduioşați de 
greva foamei -îa materie de agitație internaţională, sunt convins, că 
vor lua de astădată aiere profesorale, şi copleșiți de-o gravă cumin- 
tenie burgheză, vor vorbi sau de primejdia șovinismului nostru de 
rasă sau de ochii străinătății. 


Cunoaştem această vastă galerie de luminători ai naţiei. 

In cap cu Nicolae lorga, monumentala incarnaţie a prorocului 
care şi-a mâncat tablele legii, și în coadă cu te miri ce neofit sgulit 
după un pseudonim din Cronica lui Neculce, toți aceşti bărbaţi ai li- 
niei drepte nu vor pătimi de-un exces de sinceritate. Lucrul însă nu 
poate fi lăsat nici pe mâna lor ca să-l escamoteze, nici nu poate fi | 
trecut cu vederea. Ori-cine îşi dă seama, că aici nu e v>rba de-o 
simplă manifestare judiciară care s'a brodat pe-o întâmplare de ordin 
individual. l 

Procesul tânărului student în realitate nu-i al lui. El nu sa înedhut 
acum, şi din nenorocire nu se sfârşeşte aici. E un proces colectivicu 
mii de tentacule morale înfipte în crezul mulțimilor. Mişcarea studen- 
țească, cum sa mai spus des în Jara Noastră, e.o sbucnire de pro- 
testare a instinctului naţionali la noi, un strigătde afirmare a adevărurilor 
organice ale unui neam, nesocotite de inconștienți sau batjocorite de - 
“elemente distructive interesate. In prima perioadă de formare a unității . 
noastre de stat, când clasa conducătoare se lasă răpită adese de 
lozince mici şi inoportune, când dărâmarea metodică a unor intruși 
se res'mte la toate colţurile, prin graiul imaculat al tinerei generații 
de intelectuali se propagă dreptu! nostru de existență Reconsiruiți 
tabloul. la lumina unei clipe! Reamintiţi-vă toată povestea! De câţiva 
ani se sbuciumă tinerimea universitară, înfruntând fulgerele de. mânie 
ale atâtor gazetari de import! Ca în toate curentele de masse au fost 
şi greşeli şi exagerări cu care ne-a întâlnit, fondul însă a apărut 
cinstit şi purificat de aureola unui ideal. Câţi sunt cu toate aceste 
oamenii care-au căutat să desprindă ideia din sbuciumul tulburatei 
vâltori, câţi s'au străduit să canalizeze spre culmile marilor noastre 
probleme de viață un avânt generos și-o ntcontestată forță morală? 
De câte ori s'a încercat adâncirea acestei deslănţuiri de energie şi 
înţelegerea ei? Rotativele au scuipat-o în obraz, plimbând dealungul 
țării peste mormintele proaspete încă ale jertfei de ieri un zâmbet 
cinic şi-o otravă de desagregare, Rezultatul se vede. Voința sa întețit, 
nervii s'au întins și-am avut la ce nu ne aşteptam. ` 

Chestiunea însă prezintă o lature mult mai complexă. şi mai 

impertantă. Paralel cu această volbură studențească, dincolo de miopia 
` politicianismului de duzină şi dincolo de atitudinea trivială a presei 
de. bulevard, o resonanță populară intensă îi prinde credinţele şi le 
duce înainte. Vedeți- toate rezultatele proceselor de pân'acum, verdictul 
juraţilor de pretutindeni și ecoul tuturor achitărilor ! Ori-cât s'ar judeca 
de pripit şi la suprafaţă lucrurile la noi, adevărul e evident și se 
- impune. Realitatea e că un formidabil 'vifor subteran cu descărcări 
vulcanice bântuie împrejurul nostru, -că fierberea se întețeşte și sur- 
prizele se înmulţesc. Sentința dela Severin e cel mai palpabil document, 
iar felul în care sa dat şi repercusiunea ei largă fixează în mintea 
tuturor constatarea, că nu numai tineretul este pus. în cauză, ci 
întreagă societatea noastră-se găseşte într'o sguduitoare criză sufletescă, 


Acest adevăr ar trebui să-l pătrundă toți care pot influinţa opi- 
nia publică din țară: și băştinaşi şi străini. Cei care se găsesc la ei 

acasă să îndrume în sens constructiv pulsația - vie a instinctului na- 
ional, iar cei oploşiți pe-un pământ binecuvântat să-şi deie seama că 
prin provocări îndrăzneţe se împinge la extrema limită bătrâneasca 
răbdare a unui popor. 

Pe deplin conştienţi, că în cazanul de dedesupt clocotesc pa- 
timi ancestrale strâns legate de însăși ființa noastră, regretând pe cei 
căzuţi dar având încredere în sănătatea milioanelor, noi din colţul 
nostru strigăm încă odată în urechile tuturora : Ey 


Luaţi aminte !. : a i 
OCTAVIAN GOGA } 

TRISTEŢE 


Sunt trist de nori, și trist de soare, 
Sunt trist de liniști şi de vânt, 

Şi de porniri clocotitoare, 

Şi de tăcerea din mormânt, — 

De câte, oare, trist nu sânt?... 


Simt cum s'adapă vremea 'n mine 
Și seacă apa de cristal, — 
Albastrul cer se face pal, 

lar din palat rămân ruine. — 

Şi cine bagă seama ?... Cine?.,. 


Sub mângăieri aromitoare, 

Când trece vânt prin pomi în floare 
Şi ning petale peste mine, 

Sunt trist de murmurul de-alkine, 


Sunt trist de verdele grădinii, 

De scânteierile luminii, 

De fulgii care zboară 'n vânt, — 
Sunt trist de cer și de pământ... 


4 


Sunt trist de sfânta bucurie 
Când vin copii să m'alinte, 
De ochi, de brațe, de cuvinte, 
De duicea lor copilărie, — 


Căci este-un dușman ce'mi stă'n faţă, 
Și simt fiorii lui de gheață, — 

lar umbra lui pe viaţa toată 

Se profilează ca o pată... 


Mai, 1925. VASILE AL-GEORGE 7 

Povestea unui arc de triumf 


Când treci spre înserat la Bucureşti pe şoseaua Kisseleif, la 
ceasul în care nu mai pluteşte, de-alungul aleei pietonilor, decât un 
vag parfum de tei şi amintirea fostu'ui guvernator muscal, înainte de 
a ocoli rondul al doilea pentru a lua-o spre Hipodrom, privirile ți se 
opresc totdeauna cu melancolie asupra unei inestetice. împrejmuiri de 
"scânduri, din mijlocul cărora se ridică un arc monumental, străjuit de. . 
doi ostaşi români decapitaţi. E arcul de triumf dela Şosea. Povestea 
lui o cunosc toţi copiii, In momentul de față, de vreo trei ani în- 
coace, se repară... 0., f i _ D 

Frumoasele amurguri bucureştene, cu resfrângeri de aur, de sânge 
şi de rugină, aruncă o tristă âureolă de mizerie de-asupra acestei 
zidiri păďăgiņite, care ar trebui să amintească intrarea triumfală a 
oştilor române biruitoare în capitala României-întregite. Sus pe un 
soclu mâncat dela rădăcină, dorobanţui priveşte în zare cu o mână 
înfăşurată în cârpe ude. In colţul celălalt, vânătorul se sprijineşte în 
cot pe o armă imaginară, luată, probabil, de vânt. Alături, grănicerul,, 
cu capul fărâmat, se mai ţine încă în picioare împotriva oricăror legi 
fiziologice. Acoperişul care-i adăposteşte se cojeşta pe zi ce trece, 
caşi când Par roade fără milă o boală inturabilă, inscripţiile, aducă- 

` toare aminte a zilei neuitate, sau şters aproape cu desăvârșire. Ar- 
heologii noştri le recoinstruiesc acum cu multă trudă descifrând textul 
original, care din fericire s'a păstrat, Gardul de-lemn, rânduit de jur 
împrejur, e făcut desigur să ascundă privirilor trecătoare preparativele 
de restaurare care continuă fáră răgaz. Clădirea arculvi de triumf sa . 
făcut în trei lun’. Restaurarea va mai dura, poate, încă doi ani. Vor ` 
fi în total cinci. Nu e-mult. Operile durabile se rgclădesc încet. 

Din vreme în vreme, când lipsesc subiectele reportajelor zilnice, 
cam pela rubrica însemnărilor mărunte, un gazetar care are obiceiul 
preumblărilor pegoseaua Kisselefi readuce în memoria contemporanilor 
săi soarta nedreaptă a infelicelui monument. In chipul acesta, toată 
lumea ştie ruşinea care străjuiește la porţile Capitalei. Fiecare trece pe 
aci, spre înserat, pe 'aleea pietonilor, sau ceva mai repede, în fuga 
automobilului, și fiecare “aruncă o căutătură plină de imputare: spre 

persistentul eşafodaj de schele. Ceeace se drege ziua, se surpă noaptea. 

Ca'n legenda meşterului Manole. Cazul a devenit popular, judecata 

noastră e din zi în zi mai puţin aspră, la: noi opinia publică se împacă: 
în cele din urmă cu orice necaz, şi ruina arcului de triumf dela Şcsea 

~ a ajuns să fie socotită drept o fatalitate națională, ca valuta leului. . 

Totuși, un român indiscret s'a gândit odată să ceară câteva expli- 
cații arhitectului care a ridicat nenorocosul edificiu comemorativ. Voia 
omul să ştie, a cui e vina? Și a întrebat. Cum se poate închipui, ca 
un monument care e sortit să “înfăţişeze aere perennius, — să zicem ! — 
gloria militară a României întregite, să nu dureze nici măcar atât cât 
durează, în deobşte, o pereche de bocanci? Sunt la mijloc ceva unel- 
tiri dușmane ? Au aşezat bolşevicii, noaptea, o maşină infernală? E. 
vreun blestem, care trebuie descântat'? 

Şi arhitectul a răspuns. Nu există niciun efect în lumea fenome- 
nelor fizice, care să nu fie rezultatul unei cauze, Oamenilor de ştiinţă 
nu le rămâne decât să stabilească legătura dela cauză la efect. Avem 
acum, prin urmare, și explicația fenomenului de pe şoseaua Kisselefi. 
Nu e vorba de nicio scamatorie. N'au fost bombe comuniste. Nu ne-a 
deochiat nimeni. Chestia e mult mai simplă. Arcul nostru de triumf e 
numai provizoriu ! 

Aud? Cum? Ce-aţi spus? 

Da, da, e chiar aşa. Lacurile au fost făcute pe repezeală. Zidăria 
nu sa închegat bine, A avut parte de o mistrie pripită. Tencuiala 
nu sia uscat în linişte, A suferit de îrigurile tuturor preparativelor 
grăbite. Statuile s'au turnat de pe o zi pe alta, Bolesc deci, acum, 
ca pruncii născuţi la şapte iuni. Doctorii pricepuți, care au prezidat la 
această facere improvizată, cunoşteau de pe. atunci părțile slabe ale 
fătului, şi nu se mai miră de urmările prevăzute cu precizia experi- 
enţiei. Dar ce era de făcut? Operația a decurs „in extremis“, Suferim. 
acum consecinţele. 

Unde o fi francezul ironist, care a spus odată, că numai înjghe- 
bările provizorii durează ? Paradoxul sto fi potrivind în materie de 
legiferare., Şi noi am trăit, subt regimul decretelor-legi, cei mai furtu- 
noşi ani ai vieței noastre. Părea că nu se mai sfârşeşte provizioratult 
Se vede treaba, că în materie de meșteșug architectonic, dictonul nu 
se potriveşte. Nu durează decât aceea ce e durabil. E o învățătură pe 
care trebuie s'o reținem, ca pe un simbol al multor scăderi gospo- . 
dăreşti ale noastre. Prea multe le facem aşa, grăbiţi, în pripă, subt 
“zodia provizoratului . . 

Arcul de triumf ‘dela Şosea devine astfel o emblemă a defectelor 
noastre naţionale. Inţelegem. Dar pentruce so SPENE astfel, în ochii 


tuturor? Domnilor edili, să fim mai discreţi.. 
` i ALEXANDRU HODOŞ - 

Coloniștii maghiari la Liga Națiunilor 


Numărul din urmă al revistei „Glasul Minorităţilor“ din Lugoj 
publică textul memoriului adresat de coloniştii maghiari consiliului 
Ligii Naţiunilor, cerând scutul acesteia împotriva legii agrare votată 
de Parlamentul român. Tot din sursă maghiară aflăm, că memoriul a 
i sosit la Geneva, unde a fost deferit unei comisiuni prezidată de d. 

hamberlain, care, la rândul ei, înainte de a intra în dezbaterea ace- 
stei chestiuni, a cerut relaț uni guvernului român. Prin urmare, mult 
discutata chestiune a coloniștilor maghiari a ajuns în faza ei din urmă 
şi decizivă, împrejurare care ne obligă să ne ocupăm cu atât mai in- 
tens de ea. 

In memoriu! menţionat e vorba de coloniştii pe cari statul ma- 
ghiar i-a aşezat printre români, de prin anul 1880 încoace, în județele 
unde elementul maghiar era inexistent sau disparat; mai ales în Banat. 
Aceasta constituia o mare acţiune politică, prin care guvernele maghiare 
se năzuiau să spargă blocul românesc, împestriţându-l cu unguri. 
Această tendinţă a regimului trecut o recunoște și memoriul colę- 
niştilor : 

i „Fosta guvernare maghiară a înceout, în deceniul penultim al vea- 
cului XIX. o politică de colonizări. Politica aceasta avea un scop 
îndoit. Deoparte să predeie adevăratei ei meniri, producției agrare, 
marile proprietăți ale statului, pe care erau încă păduri, sau care erau 
teritorii, din care stăpânirea turcească de treisute de ani a exterminat 
populația maghiară, aflată de veacuri aici, să le restituie, baremi în 
mică măsură, din nou în mâna populației maghiare. Nu e de datoria 
noastră a judeca, dacă această politică a statului ungar a fost corectă, 
dreaptă, şi îndreptățită. Noi nam putut-o dezaproba.“ 

-Trecând la realizarea faptică a acestei politici, statul maghiaf-a 
înființat în cuprinsul Banatului circa 20 de colonii, cele mai multe 
ataşate la comune româneşti existente, şi numai câteva independente, 
acordând fiecărui cap de familie 16—24 jughere cadastrale. Acţiunea. 
îşi avea centrul de gravitație în Valea Begheiului, între Făget şi Lu- 

„goi, unde a plasat un număr dẹ 16 mii maghiari cu intenţia ca 
să taie blocul “românesc, făcând pe deoparte prin Valea Murășului 
legătura cu ungurii din Ardeal, de alta jon.țiunea cu Timişoara care 
i ea trebuia maghiarizată prin orice mijloace. Sau mai făcut îm- 
pestrițări de populaţie maghiară şi în rcstul Banatului, dar nu în 
asemenea proporții. 

Situaţia juridică a acestor colonişti a fost reglementată minuțios, 
prin legea V: 1894. Dintre dispoziţ ile -acestea amintim una singură, 
aceea care rezervă proprietatea pământului distribuit, până la com- 
plecta achitare a preţului, statului. De fapt, până la | Dece mvrie 1918; 
coloniștii maghiari nu erau trecuţi la cartea funduară cu titlul de pro- 
prietari. Numai în județul Caraş-Sverin, grație regimului politic in- 
trodus de generalul francez, Farret, (pentru care a fost tradus în faţa 
Curţii marţiale franceze şi condamnat), readucând cu dela sine .pu- 
tere autoritățile maghiare izgonite de sârbi, acestea s'au grăbit să lă- 
murească în pripă şi situaţia acestor coloniști. Acest lucru reiese şi 
din memoriu: „Statul maghiar era dator, în baza § 16 al legii V. din - 
1894, referitoare la colonizări, să ne înscrie numaidecât cu numele în: 
cartea funduară, să ne faci proprietari şi după cartea funduară. La o 
mică parte a comunelor colonizate sa şi făcut. La cele'mai multe 
comune însă, din tărăgănări adminis'rative aceasta sa executat abia 
în primăvara anului 1919, când, pe lângă . controlul trupelor franceze 
așezate aici, funcționau încă cu depline atribuțiuni, autorităţile ma- 

ghiare“. 

In vreme ce coloniştii își. bazează memoriul pe. un drept de pro- 
_prietate acordat de guvernul maghiar abia prin intermediul generalului 
Farret, iată ce părere au concetăţenii noştri despre legea agrară, peste 
care cer a se trece ca neavenită: „înaintea oricărui jurist era clar, 
că înregistrarea noastră la cartea funduară sa făcut în baza dreptului 
câștigat demult. Guvernul Averescu a votat, prin Parlamentul său lip- 
sit de opoziţie, legea publicată în Monitorul Oficial No. 172:din 1921, 
în baza- căreia apoi, fără orice proces, autoritățile cărţii funduare ne- au 
şters numele, pur şi. simplu și asupra imobilelor noastre au introdus 

din nou dreptul de proprietate al statului.“ 

Legea agrară pertrui Ardeal şi Banat, prin articolul 10 reduce 
lotul de 16—24 jughere al coloniştilor aduşi după f Ianuarie 1885 la 
limita lotului ce se va da îndreptățiţilor la împroprietărire acum. Acest 
articol atinge interesele a circa 20 mii de maghiari, aproape toți din 
Banat, căci memoriul nu aminteşte decât de o singură comună din: 
Ardeal, Ludoşul de Murăş. 

Pentru a putea aprecia. valoarea argumentelor aduse de colonişti 
şi spiritul de dreptate și echitate de care a fost condus Parlamentul 
român, ar mai fi necesar să ştim care este întinderea de pământ pe ` 
câte vor s'o salveze. Dar memoriul nu face menţiune despre aceasta ;; 
el se mulţumeşte . să spună că lotul lor a fost de 16--24 jughere. 
Presupunând că din cei 20 mii numărul proprietarilor este numai. de 
4000, şi, luând. ca bază media de 20 jughere pentru fiecare proprie- 

"tar, ‘aceasta ar face rotund 80 mii jughere. Adică, zeci de mii de ju- 

ghere împărţite într'o “regiune mai mult muntoasă, cum este Caraş- 
Severinul, întradevăr, a fost un mare act de dreptate făcut de gu- 
vernele maghiare! j | 

In loc să ne dea o statistică despre aceasta, memoriul se fâce 
şi interpretul populaţiei româneşti, spunând următoarele : 

„Ştm şi aceea, că această colonizar a noastră nu a fost spre 
paguba populației române din jur. Am auzit ce-i drept, plângeri; am 
auzit că bărboţii conducători ai românilor aw interpelat în adunările 
județene în ch 'stiunea colonizirii, dar am luat cunoștiință şi de aceea, 
că în baza ordonanţei No. 49494/1891 a Ministerului de agricultură 
ungar, comunele româneşti învecinate au ajuns la teritoriile necesare 
pentru păşune, în cele mai multe locuri plătind o arendă anuală 2 co- 
toane pentru 1 jugher de asemenea teritor. Ca să amintim numai exemoie 
dela vecinii noştri, comuna Cutina a primit 620 jaghere, Fădimac 425, 
Balint 101, Nevrincea şi Cliciova, laolaltă, 197 jughere, pe lângă arendă 
de 2 coroane“. PE -ă i 3 

Memoriul, d reşte, nu spune că cele mai multe din acestea erau 
sate cărora li-sau atașat coloniile și deci, sporindu-se populaţia trebuia 
să se mărească și păşunea. Dar să admitem că guvernul maghiar «a 
dat din pură mărinimie aceste câteva sute de jughere. Era dator so - 
facă faţă de o populaţie băștinașă, atunci când magh'arilor aduși dela 
Macău şi SzEkesfehervâr li-sta dat totul. lată, de pildă ce scrie me- 
moriul despre constituirea unei asemenea colonii: ie 

„La Moşniţi, colonizarea s'a tăcut în 1903 S'au înființat 110 gos- 
podării co!oniste, fiecare din ele având 24 jughere cadastrale (deci 2640 
jughere !). In afară de acestea 10 gospodării de coloniști muncitori in- 
terni au primit fiecare câte 4 jughere şi 90 lucrători de f:b ică şi altfel 
de lucrători dela oraş au primt în hotarul Timişorii câte 1!/, jugher“. 

i +a 

După cum vedem din fnsčşi argumentele memoriului adresat 
Ligii N-țiunilor, subt raportul politicei noastre interne nu există nici 
un motiv binecuvântat ca să ne facă să revenim. Reiese mai presüs 
de orice îndoială, -că acțiunea de. colonizare a fost determinată de 
dorința de a extermina elementul româ iesc, căci românii din regiwnile 
respective sunt şi astăzi strâmtor.ţi pe coama dealurilor, în t.mp ce 
văile s'au împărţit coloniştilor aduşi de pe pusta Ungariei. Al doilea 
adevăr ce se desprinde din memoriu este, că aceşt colonişti, până la 
votarea legii agrare nu erau trecuţi cu titlul de proprietari ia cartea 
funduară, decât aceia din Caraş-Severin, strecurați pe cale de contra- 
bandă subt regimul politic instituit de generalul Farret, care şi Caraş- 
Severinul îl botezase j 1deţul. Lugoj. Astfel, statui român avea dreptul 
indiscutabil de a reglementa definitiv situaţia acestor coloniști, , fie pe 
„cale judecătorească, fie pe aceea a legiterării. Guvernul român a ales 
“această din urmă cale. 

- Dar, chestiunea transpusă în fața streinătății, care scapă de subt 
controlul nostru, poate va pierde din claritate, mai ales că, pe urma 

unei propagande abil şi intens intreținută de guvernul maghiar, aproape 
jumătate din Eurupa stă cu lumânarea aprinsă la căpătâiul Ungariei 
muribunde, în urma rănilor teritoriale primite. Această lumină artifi- 
cială şi duşmănoasă nouă nu aruncă nici o rază înspre trecutul nostru 
atât de bogat în suferințe și de aceea guvernul român trebuie să pre- 
gătească toate dovezile, gata să apere una dio cele mai drepte cauze 
româneşti. Dacă, prin imposibil, consiliul Ligii Naţiunilor ar hotărt 
altfel, aceasta ar însemna că, de dragul a 20 mii de saflete, aduse 
în inima românismului, să fim nevoiţi a coloniza în altă parte peste 
50 mii de români, cari nici pe vremea urgiei turcești de 300 de ani . 
— cum spune memoriul — nu şi-au părăsit vatra strămoşească. E po- 
sibil so părăsească acum subt o stăpânire naţională ?,.. | 

Prin urmare, tot- ceeace ar mai putea face guvernul român în 
această chestiune este să se îngrijească în alt chip de uşurarea tra- 
iului coloniştilor cu loturi reduse. La rigoare ar putea să-i colonizeze 
în altă parte, cu loturi- mărite, acolo unde este 'pământ suficient şi 
unde ei nu ar mai avea o misiune politică, ci numai aceea de buni 
gospodari. După cât ştim noi, ei înşişi ceruseră acest lucru, chiar îna- 
inte de votarea legii agrare. Vedeau şi ei marea nedreptate ce s'a făcut 
românilor. La prefectura din Lugoj, desigur că se vor găsi acte şi do- 
vezi în acest sens. Dacă nu ne înşelăm, coloniştii din Valea Beghe- 
iului au. venit -cu ideia de a fi colonizați fie și pe Bărăgan. Pe lângă 
` aceasta, pentru a pune capăt oricărei agitaţiuni pe această . chestiune; 
statul român ar mai putea să examineze, făcând abstracţie de legea 
agrară, pe cale judecătorească, situaţia. fiecărui colonist în parte. Dar, 
lăsând la o parte legea agrară, cu atât mai puţin se va putea respecta 
aranjamentul făcut cu generalul Farret, asupra activității căruia, prin 
o sentință de condamnaţiune s'a pronunțat destui de elocvent statul 
său naţional. * a: | 


* .. 


P. NEMOIANU . 


m. ” : ~ 


A 


698 
© BCUCluj 





Voluptatea răzbunării 


... Şi pe când își făuriă ast-fel la planuri pe care desigur nici- 
odată mavea să le împlinească, simțeă totuşi o fioroasă voluptate 
destrămându-le până în cele mai mici amănunțimi; cumpănind, jude- 
când, stabilind fie-care pas, fie-care mişcare de făcut, şi gustând de 
O sută de ori mulțămirea, pe care trebue s'o simtă omul care găseşte 
însfârşit peste o prăpastie o punte solidă și calcă încrezător pe ea 
cu siguranța d'a ajange dincolo întreg şi nevătămat, şi totuşi cu fiorul 
pe care-l dă gândul la o mare primejdie învinsă. 

Seara, avea să plece ca de obiceiu.de la cafenea şi să ia dru- 
mul spre casă. In odaia lui singuratică puteà să intre şi să iasă ori 
când dintrînsa, fără si-l observe cineva. Cu mult înainte î îşi procurase 
o perucă neagră şi o barbă falşă. Acum şi-o punea, se uită în oglindă 
şi singur nu se mai - recunoștea...  Deghizarea asta eră fără nici o 
primejdie: erà pentru un singur om, și omul acela în curând mavea 
să mai poată vorbi... şi puneă o pereche de ochelari fumurii, se 
înveleă într'o manta largă pe Care el nu i-o cunoştea, și, trăgându- şi 
pălăria pe ochi, ieşeă uptil, încuă ușa cu băgare de seamă, puneă 
Cheia în buzunar... Iatà-l acum în stradă, 

De la douăzeci de paşi încolo, n'avea să se mai ferească, Luă o 
trăsură, —- birjarul nu putză să-l cunoas:ă, nici să-l bănuiască. Ajun- 
geà la gară. 

Erau nouă ceasuri. La nouă şi zece minute pleacă trenul. Până 
atunci el se grăbeşte să-și ia biletul, şi pe urmă aşteaptă de- -oparte, 

„ferit pe cât se poate de orce privire. 

De alt-fel nimeni nu 1 bagă în seamă: e un străin, un călător, 
un indiferent. 

Trenul e gata să plece. A pândit un compattiment unde nu s'a 
urcat nimeni din gara aceea. Cu cât mai multe precauţii, cu atât 
mai bine. ., 

Ghemuit întrun colţ, se preface că adoarme numai decât. In 
totdeauna se găsesc călători importuni, cari să caute sămânță de vorbă; 

~ la el nfare să se prindă. 

La unsprezece ceasuri ajunge. Se dă jos din tren şi se pierde 
în mulțimea de necunoscuţi cari umplu peronul. 


De aci încolo e şi mai sigur da rămâneă cu desăvârşire neob- : 
servat. Se gândește la toți necunoscuții pe cari el însuşi i-a putut 
vedeă vreodată în aşa împrejurare. Nu- -şi aduce aminte să fi remarcat 
cândva pe unul, sau chiar dacă i-a atras atenția vre-o mutră mai 
ciudată sau vre-o figură mai deosebită, a uitat-o în momentul urmă- 
tor. El însă n'aveă să fie prin nimic deosebit de foafă lumea, 


* 
% % 


Şi întinzându-se în pat stinge lumânarea, ca să vază mai bine 


` scenele ce aveau să urmeze: 


Dela gară, se duce drept la birtul unde ştiă că el aveă obiceiul 
să întârzie în totdeauna până după miezul nopţi. 

Intră, și de la ușă îl zăreă la masă, în mijlocul mai. multor. prie- 
teni. Râdeă, petreceă fără nici o grijă- 


Atunci el se îndreptă tocmai în cel- lalt colț al birtului, se aşeză 
la o masă, cereă o sticlă de vin și de acolo îl observă. 

Din acest moment eră al lui, maveă cum să-i mai scape. Şi stă, 
şi se uită” la el lung, şi pieptul i se umpleă de o nespusă simțire de 
satisfacție... In sfârşit, aveă să-i plătească pentru toate. Câte-va 
ceasuri încă. 

Din când în când, glasul acela nesuferit îi isbeà urechea. Vorbea 
în gura mare, batjocuritor, lăudăros ... Poate vorbea tocmai de dânsul, 
şi nici nu bănuiă că răsbunarea eră în sfărșit aci, pândindu-l. 


Ce voluptate, să-l simți aşa sub călcâi, pe când el se crede mai 
dtor şi din această siguranță te sfidează țanțos, - exasperĝndu-ți în- 
ve şunarea... II laşi atunci, îl laşi să-şi verse tot veninul, şi pe urmă 
cu o singură lovitură, îl strivești.... 


* 
* = 


La miezul nopții, îl vede în sfârşit ridicându-se de la masă şi 

plecând. 
Atunci, de departe, se ia după el. i 

H urmează apucând pe o stradă întunecoasă, deşartă. Ici şi colea 
abia licăreşte câte un felinar, cu toate acestea el îşi închipuie, lim- 
pede ca ziua, şi strada şi curtea în care celălalt intră, şi uşa pe care 
o deschide, şi ferestrete care se luminează. 

De departe, stă şi așteaptă. 

In curând, ferestrele: se întunecă iar. 

Mai așteaptă . 

Acum, trebue să fi adormit; e în somnul cel dintâi... şi cef 
de pe urmă. 


Nimeni pe stradă... Casa e a doua dim colf. O curte îngustă. 
- Imediat la dreapta, ușa sălii, descuiată totdeauna pentru chiriaşii cară 

întârzie; tot la dreapta, altă ușă, uşa odăii lui... Incet, o deschide. 

Acum e momentul de a îi cu sânge rece... 

A Nfare la el nici o armă... Dacă ar fi surprins, un pretext îl 
poate încă scăpă. Până după faptul îndeplinit nu rischează de cât cel 
mult o explicaţie la secţie; o simplă glumă, o sperietură, nici o iaten- 
ţie rea; de furt nu puteă fi bănuit, de o crimă şi mai puţin. 

Patul e în fund; o candelă arde slab alături; dar e destul pen- 
tru ca el să vadă capul răsturnat pe perină şi gâtul "desvăluit. Se 
apropie... a ajuns. 

Un văl roşu îi trece pe dinaintea ochilor, un fior îi răcește tru- 
pul, şi într'o clipă, cu o hotărâre supremă, nebună, se repede şi 
amândouă mâinile i se încleştează deodată în jurul gâtului gol.. 

Corpul svâcneşte odată cu putere, se svârcoleşte; — dar în 
zadar . Ae intră în carne, strâng ca nişte cleşte de fier, cu 
disperare . . De-acum, un moment dacă-l slăbeşte, e pierdut... De 
ati, — nu “mai este reîntoarcere ! 

EI Dar, înainte de muri trebue să ştie cine îl ucide; trebue să-l 
vază cu ultima privire a ochilor desnădăiduiţi, şi în. altimu-i fior să 
se pr ti căința amară şi nefolositoare . 
u o mișcare îşi scutură peruca şi barba falşe, şi-şi. ține faţa 
aproape deasupra ochilor eșiţi din orbite . 

— Sunt eu, da; de mâna mea mori, și nimeni, nu te va 

răsbuna .. 


* 
+ $ 


Acum corpul nu mai face nici o mișcare... Sa isprăvit. 

Răsbunarea e împlinită. Și deodată, teama "de a nu fi descoperit 
îşi reiă toată stăpânirea asupra gândului răzbunătorului. 

incet, cum a venit, se depărtează... Dar dacă în acest moment 
ar da cineva peste el?... Uşa dela sală s3ârțâe când o închide. 
S'a auzit cineva tuşind? Nu. E în depărtare un lătrat de câine. 

in stradă, o pornește repede, la întâmplare... Un sergent poate 
să-l ia la ochi şi să-l urmărească... Și umblând: mult pe stradă e 
cu neputinţă să nu întâlnească unul . . Atunci, ce-i de făcut?. 

Un şuer răsună prelung în urma lui... iuţeşte pașii . Koj birjă 
îi ese înainte... scăparea!... S'a urcat, a pornit înainte, şi-a pier- 
dut urma. 

Dar până unde ?... Să tragă la un otel? Prea mare impru- 
` denţă... Nu poate să mai ție birjarul ; de două ori l'a întrebat: tot 
înainte? ... Opreşte, se coboară, plătește .. l 

Sunt trei ceasuri după miezul nopții.. . Mai sunt două ceasuri 
până la plecarea trenului... A, da! va repetă manevra asta cu birja, 
odată, de două ori, în diferite "direcţii . 

În sfârşit... e la gară... Nu la luat nimeni la ochi... Sau 
poate totuşi ?.. Și când se va afla crima, sergentul care la ur- 
mărit, sau birfarii îşi vor aduce aminte de semnalmentele lui, şi se va 
descoperi că a rătăcit aşa ceasuri întregi prin oraş, și că pe urmă a 
venit la gară şi a luat un bilet pentru... 

A! nu... nue cu putință! Prea au fost bine combinate toate . 

La şeapte ceasuri a ajuns. Sa înto:s acasă pe jos. In capătul j 
stradei a pândit să nw-l zărească nimeni şi repede a intrat în/ 
odaia lui. 

Uf! instârșit e aci. De acum nu mai are să se “teamă de aiie 
Zece oamèni ar fi gata să jure că seara sa adus acasă, sfa culcat şi 
a dormit până ear val . Repede în pat acu. 

Şi se desbracă. 


Dar de-odată tot sângele îi intai îa vine... Ce-a făcut, ne- 
norocitul ? E pierdut, e pierdut! . 
Peruca a rămas acolo, în patul mortului !... Se va descoperi 





de unde a fost cumpărată şi cine a cumpărat-o... Se va des- -> 
coperi ? Nu, s'a şi descoperit! l-au dat de urmă... Vin să-l ares- -: 
teze „e. O bătae teribilă răsuaă în ușă: — In numele legii... 

U ao. : ` 

E gei „ka 

E 3 


„di — Ce-ai, conașule, de-i clănțănesc aşa dinţii? Eşti bolnav? Val | 
de mine | 
— Tu pă Ano? Nu-i nimic... Am uitat pe semne fereastra 


deschisă . 
ION GORUN 


ki 

Bismutul . 
— Un scurt capitol de chimie politică — 


, Un mare caricaturist parizian, adept convins al. teoriei, că în dosul 

aspectului fiecărui individ se ascunde o caracteristică, corăspunzând 
cu precizie uneia din numeroasele speţe de padrupede, a făcut din 
vasta lui operă o: largă. menagerie de imagini, a căror intimă esenţă 
sugerează, înfățișând personalitățile vieţii publice din, Franţa, orangu- 
tanul ori porcul, fox-terrierul sau bivolul, tigrul ori şoarecele.: 

- Noi, transplantând acest fel de a vedea în domeniul ma! încâlcit 
dar nu mai puţin interesant al aspectelor sufletești şi intelectuale, cre- 
dem că pentru a găsi valuta. spirituală a personagiilor care împodobesc 
“arena vieţii noastre publice, ne putem adresa cu succes farmacologiei. 

` Dela banala aspirină (dl Pavlică  Brătășanu), leac universal 
contra răcelii şi a durerilor -de cap, dinți, reumatisme; şi celelalte, până 
la aristocratul verona! (d! Csicsio Pop), leac numai contra insomniei, bogatul 
univers al produselor farmaceutice ne procură o imensă cantitate de 
corespondențe cu „bărbaţii noştri politici, sau mai exact cu efectele-pe 
care le determină activitatea lor. . i 

Directorul acestei reviste vorbea, nu de mult, de untul de ricină. 
Ne plac antitezele. Ne vom permite deci să vorbim de rigidui adversar 
al acestui folositor produs : de bismut. - 

[aţi ghicit dinnainte: .e domnul Iuliu Maniu. Acest bărbat de 
stat e mai bismutic chiar decât bismutul, ` 

Care alt element de laborator ar putea caracteriza: mai bine 
operaţia de chimie morală care se produce de şapte ani încoace în 
alambicul spiritual al ilustrului om politic, determinând reacții similare 
în grupul dumisale de partizani? 

Praful de un alb enervant, mărunt, inodor şi fără gust, bismutul 
a fost parcă înadins descoperit pentru a simboliza concepția şi acti- 
~ vitatea şefului naționalist.. Un hermetism căznit, definitiv și dezolant, 
cu periodice “crize de pertractită şi cu rare accese în formă de expo- 
zeuri O statică interioară, o neiertătoare fatalitate, Pa condamnat pe 
d! luliu Maniu, la imposibilitatea oricărui gest de fecundă generozitate. . 

Acea generozitate nobilă, chiar atunci când ideea care o animă 

alunecă în greşeli, generozitatea care aruncă germenul unui dinani- i 
'mism creator în spirite, se manifestă la dl uliu Maniu în jalnicul a 
unicul articol anual (un cuvânt pe săptămână), în cinci fraze parlaz 
mentare pe care încearcă să le lege una de alta cu eroice efortu 
bilunare, în conciliabule particulare care lasă impresia găunoasă a)i- 
dului absolut. ] 

Acesta e, pe scurt, patrimoniul politic al marelui bărbat de, stat, 

Dar persoana particulară a dlui Iuliu Maniu reprezintă disigur 
o frumoasă onestitate, poate chiar o simpatică sobrietate, și reale în- 
clinații spre mediocre sârguințe cotidiane. 

De ce oare di luliu Maniu- nu o fi ascultat glasal chemărilor 
sale reale? Ar fi putut fi, desigur, un bun notar de provincie sau un 
excelent şei de poștă. 

Eternă tragedie a iluziilor nuastre! 

k * + 

In ultimul timp, subșeful naţionalist a fost aruncat, mai cu voie, 
mai fără voie (împins dela spate, cum spunea dl Octavian Goga), într'o 
aventură ciudată, gălăgioasă şi plină de o infernală mobilitate. 

DI Iuliu Maniu, palid şi îngrozit, roteşte priviri tremurătoare îm- 
prejur, iar în orele sale de-izolare se întreabă, desigur, cu adâncă me- 
lancolie : cum oare am ajuns aci? - 

Astfel „blocul opoziției“ ia un aspect hazliu. 

o Intrebarea e oare vor putea conviețui cele două elemente aşa 

de opuse: cafeina excitantă -a impulsivității sgomotoase cu hermetismul 

căznit al bismutului prudent? 
VINTILĂ RUSSU-ŞIRIANU ` 

Centralismul economic 


Reorganizarea Băncii Naţionale, care se discută cu atâta aprindere 
în vremea din urmă, ne serveşte de bun prilej să sĉoatem la iveală.0o 
altă lature a chestiunii, pe care n'am putut-o remarca printre multele 
comentarii ce se fac. Politica de partid nu este preocupată decât de 
avantagiile şi desvantagiile pe care le poate trage din această împrejurare, 
Despre rolul Băncei Naţionale ca instituţiune economică, menită să dea - 
o îndrumare conştientă politicei noastre naţionale, fireşte, nu vine vorba 
decât pe planul din urmă. Lăsând pe cele dintâi în sarcina celor. mai 
interesați câ noi, vom zăbovi niţel asupra chestiunii celeilalte, care este 
aproape abandonată, fiindcă nelămurirea acesteia atinge mai simţitor 
tocmai viața economică a noitor :provincii. . ; Eak 

__ Intreaga noastră viață de stat fiind clădită pe principiul centra- 
lizării, e cât se poate de îireșc :ga şi viața economică să fie îndrumată 
pe aceiaş cale. Toate instituțiunile, fie acestea de orice natură, ae gon- 
duc din cabinetul lor. din Capitală, departe de contactul. cu- realitatea. 
Dar centralizarea este; numai de ordin tehnic; determinată de :pecesiţăți 
pur administrative, iar nu şi de consideraţiuni :de politică economică. 
Dovada despre aceasta, ne-o servește faptul tă nu am putut: remarca, 
dela unire încoace, nici &-acţiune mai de: seamă, fie şi numai; inteorie, 
în legătură cu viața economică particulară a noilor provincii. şi. este 
aproape sigur, că nu. vom înregistra nici.de aci inainte. Tot ceace siefăcut 
în această direcție sunt anchetele-organizate de-Banca Naţianală,. ur- 
mărind un program tot atât:de, întâmplător. Rezultatul -acesta..este; cât 
se. poate de firesc, -pentrucă -a -actiune remarcabilă, .de :-proporții.::cu 
prinzătoare, : nu-ţi poate . da decât un: organ- permanent, ou atribiuţiani 
precis definite, -care săstudieze metodic; şi necontenit -acelaş domeniu. 
Nu ştim, ca Banca Națională să: fi -avut-un asemenea brgan întrecut 
şi nu-l găsim. nici tn- viitoarea ei organizare plănuită. „Neavându-l pe ~ 
acesta, nu poate avea nici programul special despre oare vorbim. 

Deși centralismul Băncii Naţionale nu poate fi asemănat cu acela 
al administraţiei propriuzise, e! nu se poate numi ideal. Reţeaua ei de 
sucursale nu vede precis decât punctul central, ale cărui interese este 
datoare să le respecte și să le serveascâ. Cunoaștem toată truda ce şi-o 
dau aceste sucursale de a îndruma viața noastră economică pe calea. -- 
cea mai bună, dar ele nu reuşesc, pentrucă, în urma situaţiei lor, ele nu 
dispun decât de un orizont local, tără să cuprindă întreaga noastră 
provincie. Sucursalele din Ardeal sunt coordonate, neavând nici una 
drepturi .sau îndatoriri mai mari. Alături. de centralizarea là Bucureşti, 
Banca Naţională nu cunoaşte și o centralizare pe provincii, cum credem 
că este necesar pentru un timp de cel puțin jumătate de veac, până. 
când se va face nivelarea economică şi socială dintre elementul ro- 
mânesc și cel minoritar. | N | 

In lipsa unui program precis în această direcţie, ce putea să facă 
Banca Naţională alta, decât să se menţină pe un teren pur sentimental. 
Pornind dela ideia, foarte justă, că robia politică de o mie de ani a 
lăsat urme adânci în structura noastră economică şi socială, a mani- 
festat o dărnicie fără pereche față de Ardeal. A acordat credite cu 
amândouă mâinile instituţiunilor româneşti de aici, un lucru care îi . 
serveşte spre cinste, dar despre care nu se ştie dacă va îi şi spre folosul 
real al Ardealului. În orice caz, bine a făcut că a dat; rău este că nu 
ştie cât, cui şi mai ales în ce scop trebuie să dea. In materie. de poli- 
tică economică nici operă de altruism nu se poate face decât pe baza 
„unui program determinat şi de calcul precis. Ceeace s'a făcut până acum, 
să nu fie cu supărare nici într'o parte nici într'aita, dar a fost mai mult 
_o operă de caritate, decât una conştientă, țintind anumite obiective, 

. Or, pe această cale nu prea credem să se poată pregăti adevărații 
producători de mâine. . <- = 7 

Dacă Banca Naţională este caracterizată - prin un centrâlism in- 
complect subt raportul politicei economice a noilor provincii, ceialaltă 
mare instituțiune, Creditul Industrial, este: în complectă şi primejdioasă 
rătăcire. Acesta urmează o cale direct opusă. Strein de orice conside- 
raţiuni sentimentale sau interese naţionale — el uzurpă numai acest 
atribut — sa fixat pe -un teren cu care românii nu pot avea nimic 
comun, decât doar subt raportul luptei. Realismul său este atât de pro- 
nunțat, încât prin activitatea sa de până acum a reuşit să anihileze și 
ceace afăcut Banca Naţională. De unde la întemeierea lui s'a-spus că 
. menirea sa va fi să colaboreze cu cea ditâi, degajând-o de sarcinile 
impuse de ramura industrială a producţiei, astăzi îl vedem că repre- 
. zințtă o tendinţă direct opusă aceleia” urmărită de Banca Naţională .şi | 
profund păgubitoare românilor ardeleni. -Banca Naţională ajută cu o 
„ dărnicie remarcabilă, din care nu lipsește decât programul, plăpânda 
viaţa economică românească, iar Creditul Industrial dă din răsputeri 
presiune trenului -pe. care este îmbarcată excluziv industria minoritară, 
. Acest fenomen nu se poate explica decât prin totala necunoaştere-a 

situaţiei dela - noi, sau prin o desăvârșită lipsă de încredere față de 
: elementul românesc. Dar de aici, în mod indirect rezultă şi o neîn- 

credere față de rostul propriu, căci ignoranţa şi ipia de încredere mau 
fost şi nu vor putea fi elemente de politică economică națională, con- 
ştiență şi creatoare. 

Deodată cu reorganizarea Băncii Naţionale, mwar strica deci, dacă 
s'ar pune în discuție şi aceste chestiuni, care pentru viitorul românilor 
ardeleni sunt nu numai importante, ci deadreptul vitale. Este absolut 
necesar, ca cele două mari instituțiuni să-și creieze organe speciale pe 
provincii, fie şi numai cu caracter informativ, în vederea întocmirii unui 
program unitar şi românesc, pe care să-l urmărească apoi constant şi 
fără abateri. Până când nu vor avea aceste organe și acest program, 
roadele activității lor vor continua să fie: deoparte operă de filantropie, 
de alta operă antiromânească. 

I. BĂNĂȚEANU 

Campania pentru revizuirea păcii 


— Aspecte din viaţa politică a Ungariei — 


Desbaterile Micei Inţelegeri, care s'au desfăşurat la Bucureşti, au: 
avut repercusiuni de o netăgăduită importanță atât în opinia publică 
. ungară, cât şi în cercurile politice oficiale ale Ungariei. Cheltuelile - 
excesiv de urcate ale Ungariei, pe care guvernul din Budapesta le 
întrebuințează în mod clandestin pentru înarmare, şi faptul că dispo- 
ziţiile tratatului de la Trianon nu sunt executate în mod desăvârşit, 
au constituit, între altele, obiectivul conferinţei. Această preocupare a` 
supărat însă pe diriguitorii trebilor Ungariei, cari au dat semnalui de 
alarmă, anunțând că Mica Inţelegere se amestecă din nou în trebile inte- 
rioare ale țărei. De data aceasta, atât prin presă cât şi în Parlament 
a dispărut orice deosebire de păreri între partide, iar îndrumarea opi- 
niei publice s'a facut pornind dela un centru de propagandă, care 
dispune de nenumărate organizaţii, funcţionând cu o preciziune uimi-. 
toare. i 7 

Tot corul organelor de publicitate din capitală, dela iredentiștii 
declaraţi până la radicalii francmasoai, conchide în unison, că „statele 
care calcă în picioare drepturile minorităţilor râcăe în cele mai pri- 
vate chestiuni ale Ungariei“. Și protestarea continuă: — „Aroganţa 
şi obrăznicia aceasta a fost necunoscută până acum în contactul in- 
ternaţional. dintre popoarele civilizate“. La acuzaţia, că Ungaria ame- 
nință orânduelile actuale din Europa centrală prin alimentarea ireden- 
tismului, presa maghiară răspunde astfel: „Dreptul la iredentism nu-b 
poate lua Ungariei nicio Mică Inţelegere, precum nu va putea să îm- 
piedice nimeni nici pe Austria să” se alipească Germaniei“. Și mai 
- departe: „Dacă străduinţa pentru schimbarea tratatelor de pace este 
iredentism, ne declarăm iredentişti fără rezervă, toți cei cei cari vrem 
să rămânem unguri“. Tot în felul acesta se respinge şi „pretenţiunea 
curioasă“ a Micei Inţelegeri, ca membrii casei Habsburgilor să fie 
excluşi din Inalta Cameră care se proectează actualmente. Comenta- - 
riile ziarelor legitimiste, în chestia aceasta glăsuesc astfel: „Dacă nu 

ar fi vorba de Mica Înţelegere, ar trebui să ne revoltăm cu indignare 
văzând amestecul uâui stat străin în afacerile pur particulare alejUn= 
gariei“ 

In reviste; şi în adausele ilustrate ale jurnalelor, se publică di- 
ferite caricaturi, care prezintă statele succesoare înarmate până în 
dinţi, iar Ungaria ferecată în lanţuri; şi totuși vecinii ei strigă, că sunt 
atacați de Ungaria ! Ca pildă de umor arțăgos, amintim ieşirea ziaru- 
lui Magyarsde: „Ei sunt ca musca arogantă, care s'a cocoţat pe pro- 
țapul carului, şi crede că ea mână carul.“ i 

Situația Micei Ințelegeri este considerată de opinia publică ungară 
ca sdruncinată, din pricină, că înalta protectoare a acestei „alianțe de 
asigurare mutuală a pradei“, Franța, a ajuns izolată în politica euro- 
peană, iar prin acceptarea pactului de siguranță sa admis în principiu 
ideia revizurei tratatului. Cel mai abil ministru de externe, di Beneş sa 
şi gândit să obție o compensațiune prin crearea unui coridor teritorial 
între Cehoslovacia și lugoslavia, fapt care a și fost sugerat gazetei 
Cesko Slovo. Din rezistența Micei Inţelegeri faţă de ori ce tendință de. 
revizuire a tratatelor de pace, oamenii politici maghiari deduc, că în- 
frigurarea nu este nemotivată. Mai ales România, zic ei, este îngri- 
jorată, din pricină că prin alipirea Austriei la Germania (cara se va. 
întâmpla cu siguranță) Germania va avea o graniţă comună cu Ungaria; 
ceeace va constitui pentru România o primejdie permanentă. 

Am amintit cetitorilor noştrii, că propaganda maghiară pentru. 
revizuirea păcii a fost încurajată de unele declaraţii ale unor oameni 
politici cu destulă răspundere, din vorba cărora se desprinde o ten- 
dință pentru o asemenea soluţie. Acţiunea făţişe a dlui Nitti şi a dlui 
Lloyd George în această direcție a contribuit în mare măsură la aţâţarea 
nădejdilor conducătorilor maghiari, cari declară “că: „ar fi sau o nebunie 
sau o perversitate din partea națiunei maghiare să primească drept 
bune, pe veci, tratatele şi să renunţe la ideia revizuirei““. . Din acest: 
motiv se regretă (vorba vine) că Mica Inţelegere n'a adresat guvernului 
ungar ultimatumul proectat, deoarece în acest caz s'an fi oferit guver- 
nului ungar prilejul, extrem de prielnic, pentru a demonstra înaintea 
opiniei publice mondiale „reacredința“ şi „opera de defăimare“ între- 
prinsă de Mica Ințelegere, care renunțând la ultimatum a arătat că joacă. 
o comedie frivolă. Aruncă în vileag acuzări contra Ungariei, pentru ca 
apoi să bată în retragere ca dihorul. „Pentru a proceda astfel, zice 
Nemzeti Ujsdg, trebue moral balcanic şi obraz de Praga.“ 

La orice manifestaţiune patriotică ungară se pot înregistra ase-. 
menea constâtări, făcute cu emfază, potrivit cărora ar trebui să credem, 
că Ungaria a dezarmat complect, are intenţ i pacinice și se adaptează nouei 
situațiuni; dar, până când statele vecine nu vor respecta tratatele, nici 
Ungaria nu poate să renunţe la o politică externă mai activă, care 
„tinde la sfărmarea inelului de izolare în care este strânsă actualmente. 
| In atestesens a rostit şi contele Bethlen discursurile sale recente: 
la întrunirile majorităților parlamentare şi tp comisia parlamentară a 
afacerilor străine. De data aceasta primul ministru al Ungariei a fost. 
foarte explicit: „Ungaria nu poate să renunțe în nici un caz la` stră-. 


? —— 

duința de a ajunge prin mijloace îngăduite la revizuirea tratatelor“. 
Fireşte, că interpretarea așa ziselor mijloace îngăduite rămâne în sar- 
cina exclusivă a Ungariei de azi, ca şi dezarmarea şi intențiile ei pa- 
cinice. Deputatul Baross lanos, faimosul iredentist, care a. interpelat în 
1923 în chestiunea confiictelor de fruntarii întrun ton extrem de ne- 
civilizat, vroind să explice incidentul dela conferința interparlamen-: 
tară din Roma a rostit o cuvântare incendiară, afirmând că nu există 
un singur ungur cinstit, care să nu dorească şi să nu se pună în 
serviciul ideii de integritate teritorială a Ungariei. 

La iniţiativa Uniunei Naţionale Ungare, despre care am mai re- 
latat, întreaga societate maghiară a aderat la acţiunea pentru revizui- 
rea tratatelor de :pace. In urma viguroasei întorsături spre dreapta a 
politicei germane, și sub sugestiunea expozeului lui Stresseman, mo- 
ţiunile votate de toate organizaţiile naționale maghiare pretind, ca 
guvernul să intre în contraofensivă şi să menţie la ordinea zilei che- 
stiunea minorităţilor din statele succesoare, informând opinia publică 
occidentală, care în mod vădit are tot mai multe decepţiuni pe urma- 
„naţionalismului imperialist“, de care este stăpânită actualmente Mica 
Inţelegere. | 

Pentru a desvolta o acț une rodnică în direcţia indicată, ` toate 
institutele culturale ungare din străinătaţe sau grupat la un loc, Mem- 
brii acestei uniuni sunt: „lustitutul maghiar din Berlin? (în frunte cu 
prof. Gragger), „Institutele istorice, din Viena și Roma (cu Eckhardt 
Ferentz și Gerevich Tibor), „Collegium Hungaricum“ din Berlin şi 
Viena, şi aşa mai departe. Propaganda maghiară se organizează. In- 
trebarea este, cum vom şti să răspundem la ea? 

, i ' M. B. RUCĂREANU 

Săptămâna politică  - 


— Fapte şi comentarii sai ` 


Fuziunea partidului poporului 


“Alături de gălăgia stearpă a atâtor nesfârşite scandaluri parla- 
mentare, de dragul cărora două fragmente. de partid s'au grăbit să-şi 
dea mâna fără să știe bine ţinta spre care se îndreaptă, viața noastră 
publică are de înregistrat un singur eveniment mai de seamă. Facem 
această constatare, pornind dela convingerea pe care oavem, că numai 
un spor real de forțe, în sprijinul unui program precis de guvernământ, 
merită să fie însemnat pe răbojul configuraţiilor politice. Fuziuuea 
partidului conservator-progreșist cu partidul poporului, realizată fără 
pertractări îndelungate, pe temeiul unui perfect acord de vederi, va 
avea, fără îndoială, cele mai rodnice urinări, fixând încă un punct 
precis de orientare în fața micului haos naționalo-țărănist. 
; Ţinem să. se știe dela început, că actul politic încheiat zilele 
trecute la Bucureşti e rezultatul îirescal unei constatări care sa înche- 
gat mai demult în sânul partidului conservator-progresist, în tabăra căruia 
partidul poporului a fost privit mereu drept unica formulă de echilibru 
politic între tendinţa atât de evidentă de acaparare economică a 
partidului liberal şi zăpăceala endemică a aşa ziselor grupări de stânga - 
dela noi. E mai mult decât probabil, că această contopire Sar fi făcut 
încă de-acum câteva luni, dacă regretatul Alexandru Marghiloman war 
fi fost reţinut dela orice activitate publică de greaua suferință, care l-a 
şi răpus. on a > 

„Fuziunea va fi comentată, fireşte, în diferite chipuri. Nu ne 

simţ'm obligaţi să transcriem aici opiniile adversarilor. Vom privi, deci, 
iucrurile cu toată. obiectivitatea, înregistrând recentul eveniment ca pe 
o nouă contribuţie la simplificarea frământărilor noastre politice. Par; 
tidul conservator-progresist nu aduce în tovărăşia ¿sa cu partidul 
poporului o situație electorală. invincibilă, deși, chiar pe acest tărâm, 
organizaţiile sale judeţene sunt neasemănat mai puternice decât acele 
ale foștilor tachkiști. Partidul conservator-progresist vine însă, mai ales, 
cu 0 seamă de elemente distinse, care au reprezentat şi au practicat 
în toată viaţa lor principiul unei perfecte onestități în politică. Sunt | 
oameni de credinţă, care și-au îngăduit față de ei înşişi luxul unei 
senine şi mâadre statornicii. la mijlocul atâtor valuri schimbătoare, ei 
au rămas fideli ideei de conservare naţională, pe care sunt hotărâți 
so slujească şi mai departe. 
lu fine, prezenţa în partidul poporului a acestor loiali luptători: ai 
doctrinei conservatoare, — cerberii democraţiei pot să stea liniștiți, — 
nare în sine nimic  îngrijitor.. Ei vor sprijini, cu toată însufleţirea, 
înfăptuirea unui înaintat program. de politică agrară, fiind în această 
„privinţă cel puţin tot atât de convinşi ca d. Mihail Cantacuzino, cel 
mai mare latifundiar din România, astăzi tovarăș de luptă cu d. lon 
'Mihalache dela Topoloveni... | ' 


„Discursul d-lui Iuliu Maniu 


Insfârșit, a vorbit şi d. luliu Maniu, asupra reformei admini- 
strative. A fost discursul foarte lung al unui ọm politic foarte mic. 
Vreme de trei ceasuri, fostul advocat al capitlului din Blaj a bătut 
câmpii. Din când în când, poposea pe câmpul Libertăţei. Apoi, ca un 
omagiu adus unităței naţionale, o lua din nou de-alungul Bărăganului. , 
Nicio ideie călăuzitoare, nicio observaţie fecundă, niciun sentiment de 
răspundere nu s'a ivit, în tot timpul călduroasei după amieze de vară, 
“din maldărul de vorbărie amorfă care s'a instalat la tribuna Camerei. 
in afară de un elogiu plin de regrete la adresa răposatului Consiiiu 

dirigent și în afară .de. o plicticoasă expunere istorică a Italiei dela: 
1859, d. luliu Maniu n'a oferit nicio singură. clipă dovada, — făcută 
chiar fără talent, — că-l. preocupă realitățile vieței româneşti de astăzi. 
Luaţi şi cetiţi interminabila. cuvântare, trebuie să fi apărut în Patria 
sau România cu toată scumpetea hârtiei, ca să nu ne acuzaţi de jude- 
cată pătimaşă. Vă va cuprinde şi pe dumneavoastră acelaș simțământ 
titist, care sa răspândit și aşupra Parlamentului: tot timput cât d. 
“Iuliu Maniu şi-a recitat momentala inutilitate. O adâncă şi ireme- 
diabilă decepție... -~ ia PON F o. ` 
„Căci, jumătatea .de gef a partidului naţional e sing;rul bărbat po- 
Aițic român care reuşeşte, să. producă o .:pouă , desamâgire la fiecare 
eăhibițiune oratorică, a sá. Cazul e. ințeresant şi ar -merita „să fie+stu- 
diat. Se vede, că între timp, dela ún discurs la altul, luntea îicepe 
din nou să-și facă iluzii despre d. Iuliu Maniu. Interesant, foarte inte- 
Yesânt... Pe când o altă decepție, şi când se isprăvâşte povestea? 

Incă o întrunire 


Duminică dimineața se va asuda din nou în sala „Dacia“. Șapte 
deputați din -opoziţia-unită vor veni în faţa poporului supra» încălzit, 
să explice pentru ce au fost excluși dela şedinţele Camerei. Truda 
dumnealor ni se pare perfect inutiiă. Poporul ştie foarte bine cum stă 
chestia, mai ales că în fruntea oratorilor exofiisiţi se prezintă însuş. 
d. C. Argetoianu, a cărui aleasă purtare în incinta Parlamentului a cu- 
cerit demult o binemeritată popularitate. 

Am putea să întrebăm, prin urmare, ce caută înaintea publicului 
din Capitală” neastâmpăraţii semănători de scandal? Vor o încurajare 
din partea cetăţenilor pentru isprava pe care au făcut-o strigând „huo“ 
și tropăind din picioare? Să presupunem, că două mii de oameni le 
vor da și această supremă satisfacție. Să presupunem, apoi, că veselii 
excluşi se vor mulțumi cu ea. 

Dar, “mă rog, ce câştigă de aici ţara? A 


ION BALINT 

GAZETA RIMATA 


a 


Roşu, galben şi albastra 


DI N. Iorga, fiind acuzai că s'a dat cu 

bolșevicii, a cerut la Cameră să fie îngro- 

pai, când o muri, înfăşurat în tricolor. 
i - Ziarele 


Deschid gazeta și-o citesc, 
Și nu pot să mă durmiresc; 
Ce e la mijloc, ce să fie 
Această neagră calomnie ? 
Ce gând au domnii deputați, 
Au câpiat sau sunt turbafi, 
De pun acum la îndoială 
Activitatea naţională 

A rodnicului profesor 
Infășurat în tricolor ?... 


Căci, el când suflă greu pe nări 
Lăsând în jos, prin călimări, 
Ca *'ntr'un adânc obscur de sondă 
Enorma lui peniță rondă, 

Fideli, discipolii-l servesc 

Și vin la Neamul Românesc 

Să-i toarne *n fiecare oră 

Pe gât, cerneală tricoloră, l 
‘Si scrie şeful lor, de zor, 

C'un toc vopsit în tricolor... 


Când vine vara la Văleni 

Și cucul cântă prin poeni, 

- Din toate colțurile ţării 

S'adună pe peronul gării 

Băefi şi fete, se 'ntâinesc, = 
Aleargă. şi se instruiesc, 

Doi câte doi o iau prin. iarbă, 

La-umbra veselă de barbă, 

In timp ce soarele, uşor, ` 

Se colorează ’n tricolor . . . 


lar seara, când se urcă 'n pat, 

De-atâta scris cam surmenat, ` 
Și când îşi pune, printre şoapte, 

Imbrăcămintea lui de noapte 

Inpodobită cu arnici, — 

Atunci să-l contemplaţi, amici, 

Şi să-l vedeţi, cu câtă fală 

Poartă cămașa naţională, 

Strângând la sân, încetişor, 

Un moț de ciucur tricolor... 


IORGU ARGHIROPOL- BUZATU S 
—. vechi cursist — i 

INSEMNĂRI 


Apologia răposatului. —  Intr'una 
dia ultimele şedinţe ale Camerei, d. 
Iuliu Maniu a făcut apologia răposa- 
tului Consiliu dirigent dela Sibiu, a- 
dresând _o—dulce și postumă im putare 
acelora cari „s'au grăbit să-l destiin- 
ţeze.“ Fostul şef al fostului partid na- 
țional nu scapă niciodată prilejul de a 
vărsa o lacrimă îierbiate pe mormântul 
fericitelor vremuri de autonomie pro- 
vincială, când, în eleganta vilă pe care 
o ocupase în strada Scheviss, îndepli- 
nea cu eleganță surâzătoare modestele 
funcțiuni de șef de stat... 

lRegretele dumisale le înţelegem fără 
greutate. Aceea a fost, întradevăr, o 
epocă fericită. Toate treburile publice 
mergeau strună în acest colț fericit de 
ţară. D. Romulus Boilă din Dicio- Sån- 


Mărtin reinstalase vama dela Predeal- 


și distribuia cu amândouă mâinile per- 


mise; d, Sever Dan din Mociu se pro- 


clamase dictator financiar şi schimba 
coroane, tipărite numai pe-o față, pentru 
. Sine şi pentru ai săi, cu câte un leu 


bucata; d. Aurel Lazăr dela Oradea 
Mare, prezidâni soarta - justiției. din 
Sătmar până'n Săcele, împărțea cu a- 
ceeaş olimpică dezinteresare și drepta- 
tea şi Spirtul; iar d. Șt. Csicso Pop, 
voluminosul nostru fruntaş, avea la 
dispoziție, însfârşit, un vagon special 
întreg, ca să încapă... Ardealul era 
atunci, cu adevărat, al ardelenilor! Nu 
al tuturor ardelenilor, pentrucă veţi 
înțelege şi dumneavoastră, asta nu se 
poate, dar era cel puţin al câtorva, și 
aceştia n'aveau de dat nimănui nicio 
sozoteală. o 

Inţelegam regretele, dar ce suntem 
noi de vină? D. luliu Maniu are aerul 
să spună, că guvernul generalului A- 
verescu şi-a încărcat conştiinţa cu cel 
mai oribil păcat împotriva unităţei na- 
ționale, atunci când, spre nenorocirea . 
comisarilor de alimentare, a desființat 
Consiliul dirigent. Nimic mai falş. Nu 
numai, că nimeni w'a protestat la vre- 
mea sa împotriva unei asemenea ho- 
tărâri, dar partidul poporului, birui= 

tor in alegerile de-atunci asupra 
partidului național, a pornit în lupta e- 
lectorală tocmai cu această formulă: 
desființarea Consiliului dirigent, 

Nu ne vom mai pierde vremea să 
demonstrăm, pentruce dăinuirea mai 
departe a guvernului provizoriu din 
Ardeal, fără nicio răspundere în faţa 
Parlamentului dela Bucureşti, consti- 
tuia o permanentă piedică în calea 
consolidărei politice a României-între- 
gite. Asupra acestui capitol am stăruit 
în destul altădată, Vom aduce aminte 
de data' aceasta dlui liuliu Maniu un 
singur amănunt, pe care dumnealui 
par'că Par îi uitat. E bine să se ştie 


ori cum, că desființarea Consiliului di- ` 


rigent a fost hotărâtă, cu o covârşi- 
majoritate de votuii, chiar de clubul 
parlamentar al partidului naţional, la 
1920, după o serie de ruşinoase des- 
tăinuiri asupra activităței unora dintre 
cei mai apropiaţi colaboratori ai diui 
luliu Maniu, 

E drept, că d. Iuliu Maniu a fost de 
altă părere. Dar, încă odată, ce suntem 


noi vinovaţi, dacă am tradus în fapt * 


dorința, atât de viguros exprimată, a 
propriilor dumisale partizani? 


Pentru şi contra. — Anunţăm de 

pe acum publicarea apropiată, în pa- 
ginile Țărei Noastre, a unei foarte in- 
teresante spicuiri din operile dlui 
Nicolae Iorga. Inţelege fiecare, că nu 
facem acest sa:rificiu pentru a popu- 
lariza, în rate, ameţitoarea producţie 
gratică a apostolului dela Văleni. Nu 
suntem atât cruzi cu cetitorii noștri, 
încât să le vârâm cu sila pe gât 
ceeace ei îași-şi mau prididit să dige- 
_reze, Intenţa noastră e mult mai ṣu- 
gubeaţă. 


lată despre ce este voiba. Un bi- - 


bliotecar pasionat, care-şi îndulceşte 
arida sa îndeletoicire colectând diferite 
curioziotăți amuzante, a avut răbdarea 
să strângă şi- să așeze după confi- 


nutul Tor, diteritele opinii mai impor- 
tante ale dlui Nicolae lorga, — opinii 
istorice, opinii politice, opinii literare 
şi Opinii personale, — împărțindu-le 
cu conștiinciozitate în două mari ca- 
tegorii: pentru şi contra. 

Lunga listă de repro luceri autentice 
merită să. fie cercetată. Rezultatul e 
de un' «fect neașteptat. Nu există 
întradevăr, niciun capitol mai de 
seamă din viaţă poporului român, — 
sau din viaţa altor popoare, -- asupra 
căruia d. Nicolae lorga să nu fie avut 
(cel puţin) două păreri diametral o- 
puse. Nu există om politic sau scriitor” 
mai cunoscut, din țară sau din străi- 
nătate, pe care d. Nicolae Iorga să nu-l ` 
fi lăudat la 'început și să nu-l fi înju- 
rat mai pe urmă; sau viceversa. Pro-. 
digiosul poligraf, despre . care Cara- 
giale, cu geniala-i putere de obser- 
vaţie, a spus cândva că crește strâmb, 
n'a lăsat în urma sa nicio linie dreaptă. 
Numai zig zaguri. Pentru şi contra 
votului universal; pentru și contra 
Frarţei; pentru şi contra regelui Carol; 
pentiu şi contra lui M hai Viteazul; 

entru şi contra dlui Const. Argeto- 
toianu; pentru şi contra comuniştilor... 
Şi așa mai departe. Puţină răbdare, şi 
veți gusta hazlia culegere de probe, 

In felul acesta, din monumentala 
operă de hârtie, — era să zicem de. 
carton, — a dlui Nicolae Iorga nu mai 
rămâne în picioare. mare. lucru. Căci, 
dacă e adevărat, că părerile de sens 
contrar se anulează unele pe altele, 
trebuie să constatăm, cu tristeţe, că 
d. Nicolae lorga a întrebuințat jumă- 


tate din viaţa sa pentru a contrazice — 


ceeace scrisese în cealaltă jumătate. 
Cunoaşteţi, desigur, povestea celor doi 
tigrii, cari s'au luptat între ei mân- 
cându-se unul pe altul, până când 
mau mai rămas pe teren decât cozile, 


Problema religioasă. — Intre câ- 


iva tineri publicişti români, de curând 

întorși din` străinătate;unde s'au dus 
să-şi desăvârșească studiile, a isbuc- 
nit de curând o vie discuţie asupra 
problemei religioase. Fenomenul ni se 
pare cunoscut şi, mărturisim drept, 
nu e lipsit de ciudăţenie.. Fiecare ge- 
neraţie, de pela anul 1848 încoace, a 
clocit în sânul ei asemenea mici și lumi- 


naţi cărturari, pe care contactul trecător ' 


cu civilizaţia apuseană i-a preschimbat 
“în sceptici liber- cugetători, disprețuind 
valoarea şocială a învățăturilor lui 
Isus și tăgăduind orice urmă dé sen- 
timent creştinesc în sânul poporului 
românesc. 

Cu toate acestea, dacă năzdrăvanii 


contribuţii sunt în stare să aducă, pentri 
a lămuri psihologia organică a popo- 
rulni român, critici ca di Manuel Meni- 
covici dela Cuvântul Liber, ori gazetari 
că di I. Peltz dela Facla? Cu tot reg- ` 

retul trebuie să spunem, că intervenţia” ` 
acestor scriitori evrei, colaboratori fi- 

reşti ai revistei FHasmonaea şi ai Cu-. 


. rierului israelit, nu poate să aducă cu 


purtători de drapel ai ideilor europe- 


neşti ar îi cercetat mai de aproape 
tenrelia morală a societăţilor occiden- 
tale, dinco!o de sarcasmul cu care 
Dumnezeu e întâmpinat prin cafenele, 
ei sar fi pomenit, cu uimire, înaintea 
unor profunde preocupări .religioase, 
care, nu numai că n'au împiedicat 
niciodată propăşirea. acelor societăți, 
dar le-a pus la îndemână o strașnică 
"armură: sufletească, mu'ţumită căreia 
progresul n'a însemnat niciodată un salt 
în necunoscut, Dar, din păcate, mulţi 
dintre îndruimătorii spiritului public ro- 
miânesc au suferit şi sufăr încă de o 


complectă miopie, atunci când se stră- i 


duiesc să descifreze, prin analogii de. 


suprafaţă, calea pe care trebuie să 
meargă civilizaţia noastră începătoare. 
Europeiștii dela 1925, caşi cei de altă 
"dată, cred cu. tot dinadinsul, că bise- 
rica noastră, și în special ortodoxis- 
mut, a fost o ghiulea legată de picior 
în năzuința societăţei româneşti de a 
adopta formele de desvoltare a țărilor 
apusene. Vremea le va'arăta că. s'au 
înșelat. Până atunci, discuţia poate să 
continue. 

Nu înțelegem, însă, pentru ce se 
amestecă în această controversă unele 
condeie exotice, pe care un- asemenea 
subiect mare cum să-le pasioneze, Ce 


i 

sine nicio clarificarea problemei. Dim- - 
potrivă. Ea e de-adreptul supărătoare, `, 

Pentruce nu se mulțumesc oare d. d. 
I Peltz, Manuel Menicovici, şi ceilalţi . 
publicişti de aceeaş speţă, să cer- 
ceteze alte laturi ale problemei reli-' 
gioase, care le sunt mai familiare? 
Pentruce, de pildă, nu ne-au dat ei până 
acum o tălmăcire în românește a Tal- 
mudului?  Pentruce nu ne inițiază 
în secretele Thorei? Amestecându-se, 
cu atâta” nedelicateţe, într'o chestiune 
de familie, pe care mau de unde s'o 
priceapă, dumnealor răstoarnă orice 
principiu de competenţă. E tot astfel; - 
caşi. cum noi ne-am apuca să scriem 
la Țara Noastră despre valoarea 
rituală a regimului alimentar cușer. 

Nu merge! 


Regele holteilor. — Discuţia a- 
supra reformei administrative a fost 
presărată la Cameră de nenumărate 
incidente vesele. Autorul celor mai 
multe dintre ele, cum arătăm și în. 
altă parte, a fost d. Nicolae lofga, care, 
foarte fecund şi în această direcție, a 
ajuns: să stârnească ilaritate la cea 
mai mică fiuturare de barbă. Ori unde - 
apare astăzi apostolul dela Văleni, nu 
ştim cum se face, dar se stârnește un 
râs irezistibil. i 

in mod firesc, nici aghiotanții nu se 
lasă mai prejos. D. Alexandru Vaida, 
de pildă, a obţinut zilele trecute un - 
mare succes de comedie, aruncând a-- 
supra d. Leonte Moldovanu dela Brăila 
grozava învinuire de-a îi rămas holte 
până la o vârstă destul de înaintată... 

S'a făcut mult haz de această vorbă 
a d-lui Alexandru Vaida, pentrucă 
fostul medic al băilor din Karlsbad 
era înconjurat, în acel moment, deo- 
parte de domnul Pavlică Brătășanu şi 
de partea cealaltă de d. Iuliu Maniu. 

Nu se putea închipui o coincidență 
mai amuzantă!., Despre d. Paviică 
Brătășanu nu mai avem să spunem 
nimic, pentrucă situația dumisale de 


soacră mare a partidului naţional ne : 


impune discreţie şi respect desăvârșit. 
Toată lumea ştie înșă, că d. Iuliu 
Maniu e decanul holteilor din România 
intregită ...  Mărturisim, că nu cu- 
noşteam prea bine starea civilă a d-lui 
Leonte Moldovanu, şi abia acum aflăm 
că simpaticul ministeriabil liberal e 
burlac. Dar pentruce nu s'a gândit d. 
Alexandru Vaida și la fostul preşe- 
dinte al Consiliului dirigent ?. 

De ani de zile, d. luliu Maniu își 
plimbă pe suprafaţa Ardealului şi prin 
hotelurile din Capitală melancolia sa 
incurabilă de flăcău tomnatec. Și-a 
câştigat, în această privință, o repu- 
taţie care depășește cu mult pe aceea 
a tuturor... confraţilor dumisale. Dacă 
Sar ține un congres al burlacilor, d. 
Iuliu Maniu ar ti ales, fără îndoială, 
preşedinte, fără a se mai vedea silit, 
de data aceasta, să-şi impartă demni- 
tatea cu d. Nicolae lorga.. Stăm prin 
urmare și ne mirăm: cum a putut d. 
Alexandru Vaida să acuze pe d. Le- 
onte Moldovanu, că a rămas, pardon, 
neinsurat, când știe bine, c 
Iuliu Maniu e regele holtei!or din Ro- 
mânia- îatregită? 
` Când vrei să-ţi bagi nasul în viața 
familiară a vecinului, — operaţie tot- 
_ deauna dezagreabilă, — e bine să nu 
uiţi. ceeace se petrece la tine în casă, 
E un sfat pe cate-i acordăm gratuit 
delicaţilor noştri adversari. 


laritate. — DI Nicolae lorga şi-a 
descoperit însfârşit adevărata sa vo- 


că domnul. 


caţie. Produce ilaritate ... Luaţi şi 
răsfoiţi desbaterile parlamentare, pen- . 
tru a vă convinge de veselia pe careo . 
răspândeşte, cu micile dumisale glume, 
irascibilul autor dramatic. Numai anu- 
mite temperamente nervoase pot să 
treacă, cu atâta uşurinţă, dela furie 
la râs. - 

Cineva aminteşte despre Meternich. 
(Cine putea să fie altul decât dl Alex. 
Vaida?) DI Nicolae Iorga sare cu calam- 
burul: — „Astăzi oamenii coştri politici ' 
sunt nişte Metter-micuţi“. 

Iaritate! _ 

Altul (pare-ni-se, că di Deleu) vor- 
beşte la legea administrativă despre 
comună. Tot di Nicolae Iorga vine cu 
gluma: — „Noi putem să vorbim de- 
spre comună pentrucă am fost acuzaţi 
că suntem comuniști“. 

lar ilaritate! 

„Fără doar şi poate, dl Nicolae Iorga, 
care a iuat de curând direcția Univer- 


„sului Literar ambiționează să ajungă 


în scurtă vreme și în fruntea Veseliei. 
Dacă cumva no fi chemat, până atunci, 
să formeze viitorul guvern. Cum? Dl 


` Nicolae lorga prim- ministru? Desigur ! 


`- acesta cursuri, 

Mare ilaritate! 

Cursurile dela Văleni. — Nu știm, 
dacă aţi băgat de seamă un lucru. O 
mare lipsă în viaţa! noastră culturală. 
Universitatea climaterică dela Vălenii 
de Munte, despre care d. Al. Cazaban 
a scris lucruri foarte interesante în 
foiletonul Viitorului, nu mai ţine anul 
Sau, cel puţin, până 
acum nu s'a anunțat nimic, deși căl- 
durile, vai ! au început. 

“Care să fie cauza? Să fie oare 
pricina faptul că d. lorga a rupt tan- 
dreţea cu guvernul şi cu subveaţiile 
necesare? Sau să-l fi impresionat 
descoperirea, că cursişștii și cursistele 
dela Văleni se dedau, fâră ştiinţa dlui 
lorga, la îndeletniciri păgâne, în afară 
de rosturile cursismului ? 

Fapt e, că intâlnirile orânduite de 
perechile de anul trecut, în acea at- 
mosferă de idealism pe care numai 
d. lorga ştie s'o întreţină, vər fi ză- 
dărnicite, 

Fireşte, o mare pagubă ştiințitică se 
înregistrează pentru cultura română. 
Sperăm, însă, că în schimb vom avea 
alte foioase: cele două luni în cari 
d. lorga nu va avea ocazie să vor- 
bească cursiştilor la Universitatea. din 
Văleni de Mun'e despre generalul Ave- 
rescu, vor fi utilizate la scrierea ceior 
nouă piese pe cari înfricoșetorul autor 
al lui „Sarmală“ le are în preparaţie, 
Aşa că ţara va avea un dubiu folos. 
Inti, vom avea; literatură dramatică 
pentru toată iarna. Al doilea, posedând 
un. depozit de piese noui, d. Iorga de-. 
vine conciliabil cu toată lumea şi, în 
specia!, cu guvernul care dispune nu nu- 
mai de Teatrul Național ci și de sub- 
venția celui Popular. ințblegeţi prin 
urmare, că toamna politică. se anunţă 
paşnică. ii l 

Mai ales, că guvernul partidului po- 
porului nu avea desigur cruzimea să 
modifice în această privință. budgetul 
ministerului Artelor. . . 

Dezertorii. — DI Alexandru Vaida, 
cunoscutul autor al câtorva simpatice 
loznice provinciale, a lansat o nouă 
teorie de acelaş soi, numind dezertori 
ai cauzei ardeleneşti pe toţi ardelenii 
cari au trecut mai demult în vechiul 
Regat Fostul colaborator al revistei 
Oesterreichische Rundschau a voit să 
lovească astfel întrun adversar go'itic 
dia partidul liberal, care, de origine. 
transilvăneană, are la activul său câte- 
va decenii de existență „regăţeană“. 
Desigur, se vor găsi și dintre aceia 
cari vor apiauda teoria dlui Alexandru 
Vaida. Dar nu vor nimeri-o. Căci, 
aplicând tuturor această judecată de 
bârlog, trebuie să trecem în cate- 


goria dezeriorilor pe. toți cărturarii 
ardelani care au trecut Carpaţii, dela 
Gheorgh2 Lazăr până la Gheorghe 
Coşbuc... 

E o societate In care cineva se 
poate simţi destul de onorât, — chiar 
în lipsa vechiului medic a! băilor din 
Karlsbad ! In schimb, am vrea să ştim 
cum se numesc aceia, cari în vâltoa- 
rea răsboiului îşi făceau vilegiatura 
în Elveţia și puneau Europa la cale 
prin cafenelele din Viena? 


Mişcarea culturală în provincie, — 
Revistele provinciale, care ne sosesc 
din când în când la redacţie, le soco- - 
tim ca pe nişte oglinzi ale mişcărei 
culturale din colţul de ţară unde îşi 
fac apariția. Când în. aceste pagini 
vedem reflectându-se lumini curate, nu 
regretăm. timpul pierdut cu răsfoirea 
lor. 


O astfei de revistă este Datina din 
Turnul Severin care apare de vreo 
trei ani în coace, şi pe care am privit-o 
întotdeaua cu multă simpatie. Credem 
că nu exagerăm, t0:oiind-o ca pe 
una din cele- mai. bune publicaţii pro- 
v ncial: pe care le avem astăzi. O re- 
v:stă foarte îngrijit tipărită, bine 
redactată, cu colaboratori de seamă, 
nepretențioasă, care totuşi se urcă 
uneori la înălţimea revistelor de pri- 
mul rang. 

la numărul April-Maiu citim o foarte 
interesantă conferință a dlui-S. Melie- 
dinți despre „Vecinii noştri“ bulgari, 
un tot atât de interesant studiu al dlui 
Const. D. Ionescu despre poetul loan 
Pillat, versuri de dnii FI. Stoenescu, 
St. V. Ionescu, Const. Goran și alţii. 
Cronica e foarte bogată, ca o dovadă 
a felului cum conducătorii acestei 
reviste ştiu să-şi preţuiască cititorii, 
Fără îndoială, reviste merită din partea 
cetitorilor aceeaş apreciere. 

